**НАЦИОНАЛЕН НАУЧЕН СИМПОЗИУМ**

**НОВИ МАТЕРИАЛИ С ПРИЛОЖЕНИЕ В МЕХАТРОНИКАТА, ЕКОЛОГИЯТА И БИОМЕДИЦИНАТА**

29 юни 2023 г., 10:00 часа

ЦЛПФ - БАН

Пловдив

На 29.06.2023 г. в конферентната зала на Централната лаборатория по приложна физика към БАН в Пловдив (ЦЛПФ – БАН) от 10 часа ще се проведе Национален научен симпозиум на тема „Нови материали с приложение в мехатрониката, екологията и биомедицината“.

Програмата на форума включва 7 доклада, в които ще бъдат представени основните резултати от дейността на научните колективи партньори по проекта „Национален център мехатроника и чисти технологии“, използващи съвременни техники за получаване на различни функционални материали и структури и тяхното охарактеризиране. В предвиденото време за дискусии ще бъдат обсъдени възможностите за по-ефективно сътрудничество между отделните научни групи и ползотворно съвместно използване на закупеното по проекта оборудване. Гостите и участниците в събитието ще могат да посетят лабораториите на ЦЛПФ, сред които е и създадена със средства по проекта „Триболаборатория“.